La ‘Unidad de Música de la Guardia Civil’ actuarà per primera vegada a Llíria
20 de març de 2017

La ‘Unidad de Música de la Guardia Civil’, dirigida pel tinent coronel músic Jorge Manuel Gómez, oferirà el seu primer concert al municipi de Llíria el pròxim 24 de març a les 20.00 h al teatre de la Banda Primitiva. L'actuació pretén tributar un homenatge també als músics edetans que van pertànyer a esta formació i a la ‘Unidad de Música de la Guardia Real’ o que les integren actualment.

Les invitacions per a assistir al concert són gratuïtes i podran arreplegar-se a l'Oficina de Turisme de Llíria, situada a la plaça Major, des del dijous 23 fins al divendres 24 de març, en horari de 10.00 a 14.00 hores, o en taquilla des d'una hora abans del concert.

Unidad de Música de la Guardia Civil

L’Institut Armat de la Guàrdia Civil ha comptat, des de la creació l'any 1844, amb formacions musicals procedents d'Infanteria i Cavalleria. L'any 2006 es van fusionar les unitats del ‘Primer Tercio Móvil’, ubicat a Madrid, i del ‘Colegio de Guardias Jóvenes’ a Valdemoro, i van conformar així la ‘Unidad de Música de la Guardia Civil’.

Esta banda pren part en desfilades, parades militars, funerals, jures de bandera i entregues de despatxos. En l'àmbit civil potencia la relació entre la ciutadania i l'exèrcit a través de concerts, exposicions, congressos i festivals.